
Localitatea Timişoara dispune de un sistem centralizat de alimentare cu apă, canalizare şi epurare a apelor uzate menajere.

Reţelele de canalizare existente nu acoperă toate zonele construite, situaţie întâlnită şi în cartierul Ciarda Roşie pe străzile Anina, Euripide, Emil Racoviţă, Recoltei, Spătarul Milescu. Această deficienţă impune realizarea unor reţele de canalizare pe strada Anina, Euripide, Emil Racoviţă, Recoltei, Spătarul Milescu.
Valoarea totală a investiţiei  ,,Extinderi reţele canal Ciarda Roşie zona 

Matei Millo ” este estimată la 1.471.357 lei (cu TVA), respectiv 403.338 Euro             (1 EURO=3,648 lei la data de 19.09.2008).

Având în vedere faptul că finanţarea obiectivului  ,,Extinderi reţele canal Ciarda Roşie zona Matei Millo” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 54/2008 întocmit de S.C.  DELTA PROJECT  S.R.L.

